Diari Oficial de la Generalitat Valenciana


Sumari del DOGV 2637, del 30-11-1995 (1995/836869)

DECRET 347/1995, de 28 de novembre, del Govern Valencià, pel qual s'aproven els preus públics de l'Escola Oficial de Turisme de la Generalitat Valenciana per al curs 1995/96.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/28/347/dof/vci/html**

### Dades del document

Número de DOGV
:   2637

Data del DOGV
:   30-11-1995

Secció del DOGV
:   DISPOSICIONS GENERALS

Número del document
:   1995/836869


Data del document
:   28-11-1995

Organisme emissor
:   Conselleria d'Indústria i Comerç

Tipus de document
:   Decret

DECRET 347/1995, de 28 de novembre, del Govern Valencià, pel qual s'aproven els preus públics de l'Escola Oficial de Turisme de la Generalitat Valenciana per al curs 1995/96.
  
Pel Decret 160/1994, de 29 de juliol, del Govern Valencià, es creà l'Escola Oficial de Turisme de la Generalitat Valenciana, i la configura com una entitat dependent de la Conselleria d'Indústria, Comerç i Turisme a través de l'Institut Turístic Valencià (ITVA), l'objectiu de la qual consisteix a impartir ensenyaments tècnico-turístics especialitzats dirigits a l'obtenció del títol de tècnic d'empreses i activitats turístiques, i es determina per Ordre de 21 de setembre de 1994, del conseller d'Indústria, Comerç i Turisme, que les activitats acadèmiques i la gestió administrativa de l'Escola Oficial de Turisme de la Generalitat Valenciana serien desenvolupades per la Universitat d'Alacant.
  
  
El Decret 73/1991, de 13 de maig, en l'apartat a) del número 2 de l'article 3, estableix que la fixació dels preus públics es realitzarà per decret del Govern Valencià en els casos en què existesquen raons socials, benèfiques, culturals o d'interès públic que aconsellen que s'assenyalen preus inferiors al del cost dels serveis. D'aquesta forma, pel Decret 68/1995, de 18 d'abril, s'aprovaren els preus públics per al curs 1994/95, que ha de rebre l'Escola Oficial de Turisme de la Generalitat Valenciana.
  
  
D'acord amb tot això, després de l'elaboració de la memòria econòmico-financera, de la qual es desprèn que els preus proposats per al curs 1995/96 no cobreixen el cost dels serveis, així com la utilitat social derivada de la prestació d'aquests, i vist l'informe favorable emés per la Conselleria d'Economia i Hisenda, s'han determinat els preus públics que ha de cobrar l'Escola Oficial de Turisme de la Generalitat Valenciana per la prestació dels serveis acadèmics i de gestió administrativa en el curs esmentat.
  
  
Per tot això, a proposta del conseller d'Indústria i Comerç i amb la deliberació prèvia del Govern Valencià, en la reunió del dia 28 de novembre de 1995,
  
  
DECRETE
  
  
Article primer
  
Aprovar els preus públics per al curs 1995/96 que ha de cobrar l'Escola Oficial de Turisme de la Generalitat Valenciana, els quals s'inclouen com a annex a aquest decret.
  
  
Article segon
  
Als efectes de la consideració de possibles excepcions o bonificacions en el pagament dels preus públics establerts en aquest decret, seran d'aplicació les disposicions vigents en aquesta matèria.
  
  
DISPOSICIONS FINALS
  
  
Primera
  
S'autoritza el conseller d'Indústria i Comerç perquè dicte les disposicions que puguen resultar necessàries per al desenvolupament d'aquest decret.
  
  
Segona
  
Aquest decret entrarà en vigor el dia que es publique en el Diari Oficial de la Generalitat Valenciana.
  
  
València, 28 de novembre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO
  
El conseller d'Indústria i Comerç,
  
DIEGO SUCH PÉREZ
  
  
  
ANNEX
  
  
Relació dels imports dels preus públics per al curs 1995/96 que ha de rebre l'Escola Oficial de Turisme de la Generalitat Valenciana.
  
  
1. Estudis dirigits a l'obtenció del títol de Tècnic d'Empreses i Activitats Turístiques
  
1.1. Matrícula per al curs complet
  
1.1.1. Alumnes oficials 80.000 pessetes.
  
1.1.2. Alumnes de centres adscrits 7.000 pessetes.
  
1.2. Matrícula per assignatures soltes
  
1.2.1. Alumnes oficials 17.000 pessetes.
  
1.2.2. Alumnes de centres adscrits 2.500 pessetes.
  
Les assignatures quadrimestrals es computaran, a aquests efectes, com a mitja assignatura.
  
Quan un alumne es matricula en una mateixa assignatura per segona vegada, l'import s'incrementarà en un 10%. Si es matricula per tercera vegada, l'import s'incrementarà en un 20%. Si es matricula per quarta o successives vegades, l'increment serà del 30%. En tot cas, quan un alumne es matricula solament d'assignatures soltes corresponents a un sols curs d'un pla d'estudis estructurat en assignatures, l'import de la matrícula no podrà excedir del fixat per a un curs complet, i no podrà superar el que correspon a un curs complet més el 40%, si en alguna assignatura es matricula per segona vegada o més.
  
1.3. Forma de pagament
  
En el cas de matrícula anual, els alumnes tindran dret a escollir la forma d'efectuar el pagament dels preus establerts.
  
Podran fer efectiu el pagament d'una sola vegada, al començament del curs, o bé de forma fraccionada en dos terminis iguals, que seran ingressats, el primer en formalitzar la matrícula i el segon durant la segona quinzena del mes de gener. El fet de no pagar algun d'aquests terminis comportarà automàticament l'anul·lació de la matrícula, sense dret al reintegrament d'aquesta.
  
2. Avaluació i proves
  
2.1. Matrícula avaluació final - prova TEAT.
  
2.1.1. Prova completa 12.000 pessetes.
  
2.1.2. Mòdul pendent o solt 5.000 pessetes.
  
2.2. Drets d'examen d'ingrés a l'EOT - GV.
  
2.2.1. Proves d'aptitud i ingrés 7.004 pessetes.
  
2.2.2. Curs d'iniciació i orientació
  
 per a majors de 25 anys 10.443 pessetes.
  
3. Serveis de secretaria i títols
  
3.1. Obertura d'expedient acadèmic per inici
  
 d'estudis en el centre, certificats acadèmics
  
 i trasllats d'expedient 2.450 pessetes.
  
3.2. Compulsa de documents 957 pessetes.
  
3.3. Expedició de targeta d'identitat 526 pessetes.
  
3.4. Expedició de duplicats de targetes, rebuts
  
 i altres documents 957 pessetes.
  
3.5. Expedició de títol acadèmic 6.604 pessetes.


Còpia Permalink ELI